1907

Árið 1907 (MCMVII í rómverskum tölum)

Atburðir 

 23. janúar - Jón forseti, fyrsti togari smíðaður fyrir Íslendinga, kom til landsins.
 27. janúar - Kvenréttindafélag Íslands stofnað.
 28. janúar - Sláturfélag Suðurlands, SS, var stofnað.
 17. júní - Stúdentafélagið gekkst fyrir því að víða var flaggað íslenskum fána, bláum með hvítum krossi. Þessum fána var flaggað víða um land og voru 65 fánar við hún í Reykjavík.
 2. júlí - Tveir Þjóðverjar fórust í Öskjuvatni þar sem þeir voru við rannsóknir. Minningartafla um þetta slys var sett upp 1951.
 29. júlí - Friðrik 8. Danakonungur kom í heimsókn til Íslands og stóð hún til 15. ágúst. Konungur ferðaðist víða um landið.
 2.-4. ágúst - Ungmennafélag Íslands stofnað
 6. ágúst - Lárus Rist fimleikakennari vann það einstæða afrek að synda alklæddur og í sjóklæðum yfir Eyjafjarðarál.
 16. nóvember - Stytta af Jónasi Hallgrímssyni eftir Einar Jónsson myndhöggvara var afhjúpuð við Amtmannsstíg í Reykjavík í tilefni af því að öld var liðin frá fæðingu skáldsins. Styttan var sú fyrsta sem upp var sett í Reykjavík eftir annan Íslending en Thorvaldsen. Hún var síðar flutt í Hljómskálagarðinn.
 22. nóvember - Í Reykjavík fengu giftar konur kosningarétt og kjörgengi til sveitarstjórnar og nýttu sér það nokkrum mánuðum síðar.
 22. nóvember - Vegalög voru staðfest og kváðu þau á um að vinstri umferð væri í gildi á Íslandi. Var sú ákvörðun tekin með tilliti til kvenna, sem riðu í söðli, en þær höfðu báða fætur á vinstri hlið hestsins og hentaði vinstri umferð því betur. Hægri umferð gekk í gildi 26. maí 1968.
 10. desember - Fyrsta bílferð norðanlands er vörubíl var ekið frá Akureyri að Grund í Eyjafirði.

 Bretar stofnuðu nýlenduna Nýasaland þar sem nú er Malaví.
 Moskan í Djenné var endurbyggð.
 Franski vísindamaðurinn Georges Urbain uppgötvaði frumefnið Lútetín.
 Ný fræðslulög voru sett á Alþingi, byggð á frumvarpi Guðmundar Finnbogasonar heimspekings. Þau kváðu meðal annars á um stofnun kennaraskóla. Einnig var ákveðið að sú regla skyldi gilda að skyldunám væri nemendum að kostnaðarlausu og ríkið greiddi kennslu og sæi um skólahúsnæði. 
 Sjálfstæðisflokkurinn eldri var stofnaður.
 Verzlunarskóli Íslands flutti úr Melsteðshúsi við Lækjartorg í nýtt húsnæði við Hafnarstræti.
 Elsta ungmennafélag landsins í dreifbýli, Ungmennafélagið Máni í Nesjum stofnað.
 Brot úr satýrleiknum Satýrarnir eftir Sófókles uppgötvaðist í Egyptalandi.
 Höfuðborg Rúanda, Kígalí, var stofnuð.
 Skátahreyfingin var stofnuð af Robert Baden-Powell.
 Kleppsspítali var opnaður.
 Pablo Picasso málaði Les Demoiselles d'Avignon sem markar upphaf kúbismans.
 Mönnuð veðurathugunarstöð var sett upp á Grímsstöðum á Mýrum.

Fædd 
 21. febrúar - W. H. Auden, breskt skáld (d. 1973).
 19. maí - Sigurður H. Pétursson, íslenskur gerlafræðingur (d. 1994)
 22. maí - Hergé, belgískur myndasöguhöfundur (d. 1983).
 26. maí - John Wayne, bandarískur kvikmyndaleikari (d. 1979).
 27. maí - Rachel Carson, bandarískur dýrafræðingur (d. 1964).
 6. júlí - Frida Kahlo, mexíkósk listakona (d. 1954).
 27. júlí - Gregory Vlastos, tyrkneskur heimspekingur (d. 1991).
 14. september - Solomon Asch, bandarískur sálfræðingur (d. 1996).
 14. nóvember - Astrid Lindgren, sænskur rithöfundur (d. 2002).
 10. desember - Lucien Laurent, franskur knattspyrnumaður (d. 2005).

Dáin 
 2. febrúar - Dmitri Mendelejev, rússneskur efnafræðingur (f. 1824).
 16. febrúar - Giosuè Carducci, ítalskt skáld og Nóbelsverðlaunahafi (f. 1835).
 5. mars - Friedrich Blass, þýskur fornfræðingur (f. 1843).
 2. ágúst - Benedikt Sveinbjarnarson Gröndal, íslenskur rithöfundur (f. 1826).
 4. september - Edvard Grieg, norskt tónskáld (f. 1843).
 6. september - Sully Prudhomme, franskt skáld og Nóbelsverðlaunahafi (f. 1839).
 29. nóvember - Árni Thorsteinson, landfógeti og alþingismaður (f. 1828)
 17. desember - William Thomson, breskur stærð- og eðlisfræðingur (f. 1824).

Nóbelsverðlaunin 
 Eðlisfræði - Albert Abraham Michelson
 Efnafræði - Eduard Buchner
 Læknisfræði - Charles Louis Alphonse Laveran
 Bókmenntir - Rudyard Kipling
 Friðarverðlaun - Ernesto Teodoro Moneta, Louis Renault

Tilvísanir

1907